CELEX: 32011D0762
Language: lt
Date: 1322092800000
Title: 2011/762/ES: 2011 m. lapkričio 24 d. Komisijos įgyvendinimo sprendimas, kuriuo suteikiamas leidimas pateikti rinkai iš mielių gautus beta gliukanus kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2011) 8527)

26.11.2011   
            
            
               LT
            
            
               Europos Sąjungos oficialusis leidinys
            
            
               L 313/41
            
         KOMISIJOS ĮGYVENDINIMO SPRENDIMAS
   2011 m. lapkričio 24 d.
   kuriuo suteikiamas leidimas pateikti rinkai iš mielių gautus beta gliukanus kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2011) 8527)
   (Tekstas autentiškas tik anglų kalba)
   (2011/762/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2009 m. rugsėjo 23 d. bendrovė „Biothera Incorporated“ kompetentingai Airijos institucijai pateikė prašymą leisti pateikti rinkai iš mielių gautus beta gliukanus kaip naują maisto sudedamąją dalį, naudotiną įvairiuose maisto produktuose, skirtuose vartoti visiems žmonėms, įskaitant gėrimus, taip pat maisto papilduose ir specialios mitybinės paskirties maisto produktuose, išskyrus mišinius kūdikiams iki 4–6 mėnesių ir vyresniems kaip 4 mėnesių;
            
         
               (2)
            
            
               2009 m. gruodžio 23 d. kompetentinga Airijos maisto vertinimo tarnyba pateikė pirminio vertinimo ataskaitą. Ataskaitoje pateikiama išvada, kad iš mielių gauti beta gliukanai yra priimtini kaip nauja maisto sudedamoji dalis, jei laikomasi produkto specifikacijų ir naudojamas siūlomas kiekis, ir jei iš mielių gauti beta gliukanai naudojami tik paraiškos dokumentacijoje nurodytuose maisto produktuose;
            
         
               (3)
            
            
               2010 m. sausio 18 d. Komisija pirminio vertinimo ataskaitą išsiuntė visoms valstybėms narėms;
            
         
               (4)
            
            
               per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį, remiantis tos dalies nuostata, buvo pateikta pagrįstų prieštaravimų dėl šio produkto pateikimo rinkai;
            
         
               (5)
            
            
               todėl 2010 m. liepos 2 d. konsultuotasi su Europos maisto saugos tarnyba (toliau – EMST);
            
         
               (6)
            
            
               2011 m. balandžio 8 d. EMST mokslinėje nuomonėje dėl naujos maisto sudedamosios dalies „iš mielių gautų beta gliukanų“ saugumo (2) pateikė išvadą, kad iš mielių gauti beta gliukanai naudojant juos siūlomomis naudojimo sąlygomis yra saugūs. EMST nuomonėje nepateikiama jokios informacijos apie iš mielių gautų beta gliukanų saugumą jaunesniems negu 1,5 metų vaikams;
            
         
               (7)
            
            
               remiantis EMST moksliniu vertinimu ir atsižvelgiant į 2002 m. birželio 10 d. Europos Parlamento ir Tarybos direktyvą 2002/46/EB dėl valstybių narių įstatymų, susijusių su maisto papildais, suderinimo (3), 2006 m. gruodžio 20 d. Europos Parlamento ir Tarybos reglamentą (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis (4), 2009 m. gegužės 6 d. Europos Parlamento ir Tarybos direktyvą 2009/39/EB dėl specialios mitybinės paskirties maisto produktų (5), 1999 m. kovo 25 d. Komisijos direktyvą 1999/21/EB dėl specialios medicininės paskirties dietinių maisto produktų (6), 2006 m. gruodžio 5 d. Komisijos direktyvą 2006/125/EB dėl perdirbtų grūdinių maisto produktų ir maisto kūdikiams bei mažiems vaikams (7), nustatyta, kad iš mielių gauti beta gliukanai atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (8)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   I priede nurodytus iš mielių (Saccharomyces cerevisiae) gautus beta gliukanus galima pateikti Sąjungos rinkai kaip naują maisto sudedamąją dalį, nepažeidžiant Direktyvos 2002/46/EB, Reglamento (EB) Nr. 1925/2006 ir Direktyvos 2009/39/EB nuostatų, jei ši nauja maisto sudedamoji dalis naudojama II priede nurodytai paskirčiai ir neviršijami tame priede nustatyti didžiausi kiekiai.
   2 straipsnis
   Šiuo sprendimu leidžiamų naudoti iš mielių (Saccharomyces cerevisiae) gautų beta gliukanų pavadinimas, nurodomas ženklinant jų turinčius maisto produktus, yra „iš mielių (Saccharomyces cerevisiae) gauti beta gliukanai“.
   3 straipsnis
   Šis sprendimas skirtas bendrovei „Biothera Incorporated“, adresas – 3388 Mike Collins DRIVE, Iganas, Minesota, JAV, 55121.
   
      Priimta Briuselyje 2011 m. lapkričio 24 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EMST leidinys, 2011 m.; 9(5):2137. (p. 22)
   
      (3)  OL L 183, 2002 7 12, p. 51.
   
      (4)  OL L 404, 2006 12 30, p. 26.
   
      (5)  OL L 124, 2009 5 20, p. 21.
   
      (6)  OL L 91, 1999 4 7, p. 29.
   
      (7)  OL L 339, 2006 12 6, p. 16.
   
      I PRIEDAS
      
         IŠ MIELIŲ (SACCHAROMYCES CEREVISIAE) GAUTŲ BETA GLIUKANŲ SPECIFIKACIJOS
      
      
         Aprašymas
      
      Beta gliukanai – kompleksiniai stambiamolekulinės masės (100–200 kDa) polisacharidai, kurių yra daugelio mielių ir grūdų ląstelės sienelėje. Cheminis „iš mielių gautų beta gliukanų“ pavadinimas yra (1–3),(1–6)-ß-D-gliukanai.
      Šis naujas maisto produktas gali būti ir netirpus, ir tirpus, jis išskiriamas iš Saccharomyces cerevisiae. Netirpiuose produktuose yra bent 70 % beta gliukanų formos angliavandenio; tirpiame produkte yra bent 75 % beta gliukanų.
      Tretinę Saccharomyces cerevisiae gliukano ląstelės sienelės struktūrą sudaro tarpusavyje ß-1,3 ryšiais sujungtos gliukozės likučių grandinės su šakotomis ß-1,6 jungtimis, sudarančios pagrindinę makromolekulės grandinę, prie kurios ß-1,4 jungtimis jungiasi chitinas, ß-1,6-gliukanai ir kai kurie manobaltymai.
      
                  Iš mielių (Saccharomyces cerevisiae) gautų beta gliukanų cheminės savybės
               
            
                   
               
               
                  Tirpūs
               
               
                  Netirpūs
               
            
                  Bendras angliavandenių kiekis
               
               
                  Daugiau kaip 75 %
               
               
                  Daugiau kaip 70 %
               
            
                  Beta gliukanai (1,3/1,6)
               
               
                  Daugiau kaip 75 %
               
               
                  Daugiau kaip 70 %
               
            
                  Pelenai
               
               
                  Mažiau kaip 4 %
               
               
                  Mažiau kaip 5 %
               
            
                  Drėgmė
               
               
                  Mažiau kaip 8 %
               
               
                  Mažiau kaip 8 %
               
            
                  Baltymai
               
               
                  Mažiau kaip 3,5 %
               
               
                  Mažiau kaip 10 %
               
            
                  Riebalai
               
               
                  Mažiau kaip 10 %
               
               
                  Mažiau kaip 20 %
               
            
   
      II PRIEDAS
      
                  Maisto kategorija
               
               
                  Naudojamas kiekis
               
            
                  Maisto papildai, kaip apibrėžta Direktyvoje 2002/46/EB
               
               
                  375 mg
                  paros dozė, rekomenduojama gamintojo
               
            
                  Specialios mitybinės paskirties maisto produktai, kaip apibrėžta Direktyvoje 2009/39/EB, išskyrus mišinius kūdikiams iki 4–6 mėnesių ir vyresniems kaip 4 mėnesių
               
               
                  600 mg
                  paros dozė, rekomenduojama gamintojo
               
            
                  Gėrimai iš vaisių sulčių
               
               
                  130 mg/100 ml
               
            
                  Vaisių aromato gėrimai
               
               
                  80 mg/100 ml
               
            
                  Kiti gėrimai
               
               
                  80 mg/100 ml (PG)
                  700 mg/100 g (milteliai)
               
            
                  Dribsnių batonėliai
               
               
                  600 mg/100 g
               
            
                  Sausainiai
               
               
                  670 mg/100 g
               
            
                  Traškučiai
               
               
                  20 mg/100 g
               
            
                  Pusryčių javainiai
               
               
                  670 mg/100 g
               
            
                  Nesmulkintų grūdų ir daug skaidulų turintys karštai ruošiami pusryčių javainiai
               
               
                  150 mg/100 g
               
            
                  Produktai iš jogurto, šviežias sūris ir kiti pieno desertai
               
               
                  160 mg/100 g
               
            
                  Sriubos ir sriubų mišiniai
               
               
                  90 mg/100 g (PV)
                  180 mg/100 g (sutirštintos)
                  630 mg/100 g (milteliai)
               
            
                  Šokoladas ir konditerijos gaminiai
               
               
                  400 mg/100 g
               
            
                  Baltymų batonėliai ir milteliai
               
               
                  600 mg/100 g
               
            Santrumpos: PG = paruoštas gerti; PV = paruoštas valgyti.